**דף עבודה: "אַדְמוֹנִי עִם יְפֵה עֵינַיִם"**

לא רק על דוד נאמר בתנ"ך שהוא אדמוני (אדמדם, ג'ינג'י). קראו את הפסוקים שלהלן:

בראשית פרק כה פסוקים כד-כז

כד**וַיִּמְלְאוּ יָמֶיהָ לָלֶדֶת וְהִנֵּה תוֹמִם בְּבִטְנָהּ.** כה**וַיֵּצֵא הָרִאשׁוֹן אַדְמוֹנִי כֻּלּוֹ כְּאַדֶּרֶת שֵׂעָר, וַיִּקְרְאוּ שְׁמוֹ עֵשָׂו.** כו**וְאַחֲרֵי כֵן יָצָא אָחִיו, וְיָדוֹ אֹחֶזֶת בַּעֲקֵב עֵשָׂו, וַיִּקְרָא שְׁמוֹ יַעֲקֹב. וְיִצְחָק בֶּן שִׁשִּׁים שָׁנָה בְּלֶדֶת אֹתָם.** כז**וַיִּגְדְּלוּ הַנְּעָרִים, וַיְהִי עֵשָׂו אִישׁ יֹדֵעַ צַיִד אִישׁ שָׂדֶה, וְיַעֲקֹב אִישׁ תָּם יֹשֵׁב אֹהָלִים.**

בראשית פרק כז פסוקים לט-מ

לט**וַיַּעַן יִצְחָק אָבִיו וַיֹּאמֶר אֵלָיו: 'הִנֵּה מִשְׁמַנֵּי הָאָרֶץ יִהְיֶה מוֹשָׁבֶךָ וּמִטַּל הַשָּׁמַיִם מֵעָל,** מ**וְעַל חַרְבְּךָ תִחְיֶה...**

* על מי עוד נאמר בתנ"ך שהוא אדמוני?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* מה אנחנו יודעים על עשו מתוך הפסוקים? (מראה, תכונות, עיסוקים...)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראו את המדרש הזה:

בראשית רבה סג

**וכיון שראה שמואל את דוד אדמוני... נתיירא ואמר: 'אף זה שופך דמים כעשו!'**

**אמר לו הקב"ה: 'עִם יְפֵה עֵינַיִם'. עשו מדעת עצמו הוא הורג אבל זה מדעת סנהדרין הוא הורג.**

* ממה חשש שמואל כשראה את דוד ומדוע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* מה בכל זאת ההבדל בין עשו לדוד?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* מה ההבדל בין דוד לעשו מלמד על דמותו של דוד? איזו תכונה מנהיגותית עולה מהשוואה זו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* אילו תכונות נוספות חשובות לדעתכם למנהיג?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן תשובות לדף העבודה: "אַדְמוֹנִי עִם יְפֵה עֵינַיִם" לשימוש המורה:

* על מי עוד נאמר בתנ"ך שהוא אדמוני? על עשו.
* מה אנחנו יודעים על עשו מתוך הפסוקים? (מראה, תכונות, עיסוקים...) שעיר, יודע ציד, איש שדה.
* ממה חשש שמואל כשראה את דוד ומדוע? שמואל חשש שגם דוד רוצח כמו עשו (הצייד) בשל הדמיון ביניהם.
* מה בכל זאת ההבדל בין עשו לדוד? דוד הוא גם **"יְפֵה עֵינַיִם",** הורג רק על פי חוק, רק אם חייב.
* מה ההבדל בין דוד ועשו מלמד על דמותו של דוד? איזו תכונה מנהיגותית עולה מהשוואה זו? דוד שומע לסנהדרין, יודע להשתמש בכוח אך רק בעת הצורך. תכונות אלה חשובות למנהיג.
* אילו תכונות נוספות חשובות לדעתכם למנהיג?